झरिया पुल के पास बनेगा एक और लेन डीसी-एसएसपी ने लिया जाम का जायजा
धनबाद | रोजानालगनेवाले जाम से शहरवासियों का बुरा हाल है। जिले के डीसी दोड्डे और एसएसपी एमआर चोथे भी शुक्रवार को जाम का जायजा लेने निकले। उन्होंने श्रमिक चौक और झरिया पुल का निरीक्षण किया। इस दौरान डीसी ने नगर निगम के अफसरों को श्रमिक चौक पर दोनों तरफ डेलिनीटर लगाने का निर्देश दिया। ट्रैफिक पुलिस से यह सुनिश्चित करने को कहा कि सभी ऑटो डेलिनीटर के अंदर से हाेकर गुजरें। डीसी ने कहा कि ट्रैफिक पुलिस अपना काम ईमानदारी से करे। डीसी ने झरिया पुल पर लगनेवाले जाम को कम करने के लिए निगम के अफसरों को कहा कि वे पुल के समांतर एक और लेन बनवाएं। इससे वहां से गुजरनेवालों को काफी सुविधा हो जाएगी।
झरिया पुल के पास सड़क का जायजा लेने पहुंचे डीसी, एसएसपी, ट्रेनी आईएएस, एसडीओ अन्य।
hin_Deva hin_Deva hne_Deva